Diari Oficial de la Generalitat Valenciana


Sumari del DOGV 3721, del 31-03-2000 (2000/2392)

ORDRE de 22 de març 2000, de la Conselleria de Cultura, Educació i Ciència, per la qual es determina el nombre de places i es fa pública la relació de llocs vacants, que puguen estar ocupades amb caràcter definitiu per funcionaris docents per al curs 2000/2001, que s’han de proveir en els centres públics per al concurs de trasllats i corresponents als cossos de professors d’Ensenyament Secundari, professors tècnics de Formació Professional, i també dels cossos que impartixen Ensenyaments Artístics i d’Idiomes, convocat per Resolució de 24 de novembre de 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3721

Data del DOGV
:   31-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2392


Data del document
:   22-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * administració del personal
    * centre d'ensenyament
    * formació professional
    * concurs administratiu
    * educació artística
    * ensenyament secundari
    * ensenyament d'idiomes
    * personal docent
    * ensenyament professional
    * concurs administratiu

ORDRE de 22 de març 2000, de la Conselleria de Cultura, Educació i Ciència, per la qual es determina el nombre de places i es fa pública la relació de llocs vacants, que puguen estar ocupades amb caràcter definitiu per funcionaris docents per al curs 2000/2001, que s'han de proveir en els centres públics per al concurs de trasllats i corresponents als cossos de professors d'Ensenyament Secundari, professors tècnics de Formació Professional, i també dels cossos que impartixen Ensenyaments Artístics i d'Idiomes, convocat per Resolució de 24 de novembre de 1999. [2000/X2392]
  
El Reial Decret 2.112/1998, de 2 d'octubre (BOE núm. 239, de 6 d'octubre), pel qual es regulen el concursos de trasllats d'àmbit nacional per a la provisió de places corresponents als cossos docents que impartisquen els ensenyaments establits en la Llei Orgànica d'Ordenació General del Sistema Educatiu, establix que les administracions oferiran en els cursos de trasllats que es convoquen les vacants que s'hi determinen.
  
La base tercera de la Resolució de 24 de novembre de 1999 (DOGV núm. 3.638, de 2 de desembre), del director general de Personal de la Conselleria de Cultura, Educació i Ciència, per la qual es convoca concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i del cossos que impartixen ensenyaments Artístics i d'Idiomes, establix que es publicarà la relació de places vacants corresponents als cossos més amunt esmentats per al curs 2000/2001, ordenats per centres. Per tant, és procedent determinar el nombre de places i, així mateix, el nombre de llocs vacants que puguen ser ocupats de forma definitiva per funcionaris docents i que seran objecte de provisió en els centres públics dependents de la Conselleria de Cultura, Educació i Ciència i, en conseqüència, esta conselleria ha disposat:
  
Primer
  
En els centres d'Ensenyament Secundari hi haurà per al curs 2000/2001, a l'efecte del procediment de provisió, el nombre de places ressenyades per especialitats que puguen estar ocupades, de forma definitiva, per funcionaris docents, i establir, així mateix, les places vacants que s'indiquen en l'annex 1 de la present ordre.
  
Segon
  
En les escoles oficials d'Idiomes hi haurà per al curs 2000/2001, a l'efecte del procediment de provisió, el nombre de places ressenyades per especialitats que puguen estar ocupades, de forma definitiva, per funcionaris docents, i establir, així mateix, les places vacants que s'indiquen en l'annex 2 de la present ordre.
  
Tercer
  
En els conservatoris de Música, conservatoris de Dansa i Escola Superior d'Art Dramàtic hi haurà per al curs 2000/2001, a l'efecte del procediment de provisió, el nombre de places ressenyades per especialitats que puguen estar ocupades, de forma definitiva, per funcionaris docents, i establir, així mateix, les places vacants que s'indiquen en l'annex 3 de la present ordre.
  
Quart
  
En les escoles d'Arts Aplicades i Oficis Artístics i Escola de Ceràmica hi haurà per al curs 2000/2001, a l'efecte del procediment de provisió, el nombre de places ressenyades per especialitats que puguen estar ocupades, de forma definitiva, per funcionaris docents, i establir, així mateix, les places vacants que s'indiquen en l'annex 4 de la present ordre.
  
DISPOSICIÓ ADDICIONAL
  
Del que s'ha establit en la present ordre s'efectuarà el corresponent assentament en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
L'esmentada ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional 15 de la Llei 6/1997, de 14 d'abril, podrà interposar-se recurs potestatiu de reposició davant el conseller de Cultura, Educació i Ciència en el termini d'un mes comptat des de l'endemà de la seua publicació, o bé interposar directament recurs contenciós administratiu davant el Jutjat Contenciós Administratiu de València en el termini de dos mesos, a comptar des de l'endemà de la seua publicació, segons el que disposen els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 22 de març de 2000
  
El conseller de Cultura, Educació i Ciència,